അന്താരാഷ്ട്ര വിപണിയില് എണ്ണവില കുറഞ്ഞിട്ടും പെട്രോള് ഡീസല് വില കുറയ്ക്കാതെ എണ്ണക്കമ്ബനികള് നാലുമാസത്തെ കുറഞ്ഞ നിലയിലേക്ക് അന്താരാഷ്ട്ര വിപണിയില് ക്രൂഡോയില് വില കൂപ്പുകുത്തിയിട്ടും രാജ്യത്ത് ഇന്ധനവില കുറക്കാതെ എണ്ണക്കമ്ബനികള്. തുടര്ച്ചയായി 23 ദിവസമാണ് പെട്രോള് ഡീസല് വിലകളില് മാറ്റമില്ലാതെ നിലനിര്ത്തിയിരിക്കുന്നത്. ജൂലായ് 17 നാണ് അവസാനമായി വില പരിഷ്കരിച്ചത്. അസംസ്കൃത എണ്ണവില ബാരലിന് സമീപകാലത്തെ ഏറ്റവും ഉയര്ന്ന നിലവാരമായ 77 ഡോളറിലെത്തിയപ്പോഴായിരുന്നു ഇത്. അതിനുശേഷം ഇത് 68 ഡോളറിനും 74 ഡോളറിനും ഇടയില് കയറിയിറങ്ങി പോകുകയാണ്. ഗ്രീസില് പടര്ന്നുപിടിച്ചിരിക്കുന്ന കാട്ടുതീയുടെ പശ്ചാത്തലത്തില് ആഗോള കാലാവസ്ഥാ വ്യതിയാനത്തിന്റെ ഭീകരതയെക്കുറിച്ച് യു.എന്. സമിതിയുടെ മുന്നറിയിപ്പും ചൈന, തായ്ലന്ഡ്, മലേഷ്യ തുടങ്ങിയ രാജ്യങ്ങളില് കൊവിഡ് വ്യാപനം ഉയരുന്നതും തിങ്കളാഴ്ച അസംസ്കൃത എണ്ണവില നാലു ശതമാനത്തിനടുത്ത് കുറയാന് കാരണമായിട്ടുണ്ട്. തിങ്കളാഴ്ച വ്യാപാരം തുടങ്ങുമ്ബോള് ബാരലിന് രണ്ടു ഡോളറിലധികം കുറഞ്ഞ് 67.88 ഡോളറിലെത്തി. വിലയില് ബാരലിന് ഒമ്ബതു ഡോളറിനടുത്താണ് കുറവുണ്ടായിരിക്കുന്നത്. ഇതനുസരിച്ച് പെട്രോള്ഡീസല് വിലയില് ഒരു രൂപ മുതല് രണ്ടു രൂപ വരെ കുറയേണ്ടതാണ്. കേന്ദ്രസര്ക്കാര് വില നിയന്ത്രണം എടുത്തുകളഞ്ഞതോടെ പെട്രോളിനും ഡീസലിനും ദിവസവും വില പുതുക്കുന്ന സമ്ബ്രദായമാണ് രാജ്യത്തുള്ളത്. ആഗോള വിപണിയില് അസംസ്കൃത എണ്ണയുടെ 15 ദിവസത്തെ ശരാശരി വിലയും ഡോളര് വിനിമയനിരക്കും കണക്കാക്കിയാണ് വിലനിര്ണയമെന്ന് എണ്ണക്കമ്ബനികള് പറയുന്നു. ജൂലായില് ഇന്ത്യന് ബാസ്കറ്റിലെ ശരാശരി അസംസ്കൃത എണ്ണ വില 73.54 ഡോളര് ആയിരുന്നു. കഴിഞ്ഞ രണ്ടാഴ്ചക്കാലത്തിത് 71.5 ഡോളറിലേക്ക് താഴ്ന്നു. അസംസ്കൃത എണ്ണവിലയില് ഒരു ഡോളറിന്റെ വ്യത്യാസമുണ്ടായാല് പെട്രോള്ഡീസല് വിലയില് ഇത് 45 മുതല് 50 പൈസ വരെ മാറുമെന്നാണ് ഈ രംഗത്തുള്ളവര് പറയുന്നത്. കഴിഞ്ഞ ആഴ്ച ആറു ശതമാനം വിലക്കുറവുണ്ടായപ്പോള് രാജ്യത്ത് ഇന്ധന വില കുറയ്ക്കാന് അവസരമുണ്ടായിരുന്നെങ്കിലും കമ്ബനികള് അതിനു തയ്യാറായില്ല. പണപ്പെരുപ്പം പിടിച്ചുനിര്ത്താന് ഇന്ധനവില കുറയ്ക്കാന് നടപടിയുണ്ടാകണമെന്ന് റിസര്വ് ബാങ്ക് പലവട്ടം പറഞ്ഞിട്ടും സര്ക്കാരും ഇക്കാര്യത്തില് നടപടിക്കു തയ്യാറല്ല. മേയില് അസംസ്കൃത എണ്ണയുടെ വില ശരാശരി 66.95 ഡോളര് ആയിരുന്നു. ജൂണിലിത് 71.98 ഡോളറായും ജൂലായില് 73.54 ഡോളര് ആയും ഉയര്ന്നു. മേയ് ഒന്നിനു ശേഷം 41 ദിവസം രാജ്യത്ത് ഇന്ധനവില വര്ധിപ്പിച്ചിട്ടുണ്ട്. 41 തവണയായി പെട്രോളിന് 11.44 രൂപയും ഡീസലിന് 9.14 രൂപയും കൂടി. ഇതിനിടയില് ജൂലായ് 12ന് ഒരു ദിവസം ഡീസലിന് 15 മുതല് 17 പൈസവരെ കുറച്ചു. എന്നാല്, അന്ന് പെട്രോളിന് 35 പൈസ കൂട്ടുകയായിരുന്നു. 2020 ഏപ്രിലിനുശേഷം പെട്രോള് വിലയില് ലിറ്ററിന് 32.25 രൂപയും ഡീസലിന് 27.58 രൂപയുമാണ് കൂടിയത്. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക.